《岁晚喜远兄弟至书情》
唐代·窦巩

几年沧海别，相见竟多违。鬓发缘愁白，音书为懒稀。

新诗徒有赠，故国未同归。人事那堪问，无言是与非。

作者简介：［唐］（约公元七六二年至八二一年间在世）字友封，京兆金城人，窦庠之弟。生卒年均不详，约自唐肃宗宝应元年至穆宗长庆元年间在世，年六十岁。状貌魁伟。少博览，无所不通。性宏放，好谈古今。门多长者车辙。诸兄均先贵达，巩于元和二年（公元八O七年）始举进士。袁滋镇滑州，辟为从事。入朝，拜侍御史，历司勋员外刑部郎中。元稹观察浙东，奏为副使，检校秘书少监，兼御史中丞。稹移镇武昌，巩为副使。平居与人言，吻动而言不发，白居易等目为嗫嚅翁。后终老于鄂渚。巩所著诗，见窦氏联珠集。